Eugene de Kock nie op parool vrygelaat | Maroela Media
Masutha het tydens 'n mediakonferensie in Pretoria sy besluit bekend gemaak. Masutha sê die families van De Kock se slagoffers is nie geraadpleeg oor sy moontlike vrylating op parool nie. Hy sê volgens wet moet die families geraadpleeg word.
Masutha het egter gesê daar moet in die volgende 12 maande 'n nuwe paroolverslag en profiel vir De Kock opgestel en aan hom verskaf word. Die wet vereis dat dit in 'n tydperk van twee jaar moet gebeur. Masutha het ook toegegee dat De Kock vordering gemaak het in rehabilitasie.
"Ek het die saak oorweeg en het kennis geneem van die verskeie positiewe verslae wat saamgestel is. Ek het kennis geneem van die vordering wat hy glo gemaak het." Masutha sê egter hy kan nie De Kock se profiel bespreek nie.
De Kock is voor die aankondiging oor die minister se besluit ingelig.
Hy is 'n week voor Nelson Mandela se inhuldiging as president in 1994, in hegtenis geneem vir die afsterwe van talle anti-apartheidsaktiviste. Hy is in 1996 tot 212 jaar tronkstraf gevonnis. – Sapa
Regtig,dit is niks meer as wraak en onversoening vanaf die swartes se kant nie. Hulle volg met opset nie prosesse nie!!! Is daar al ooit wit slagoffers geraadpleeg as al hierdie swart moordenaars na 'n paar jaar op parool vrygelaat word? Daar sit ook dan geen van hulle kaders wat bomme geplant het by die Wimpy's in die tronk nie, inteendeel is hulle in baie hoë posisies vandag.
Ek is diep teleurgesteld in die regering en in die nuwe Suid Afrika. Ek dink nie dit is waarvoor my ouers 'JA' gestem het nie…
Lekker word daar vir tyd gespeel. Daar was meer as genoeg tyd om die sogenaamde families in te lig. Dis snert man!!